شه‌فه‌ق نيوز/ ئه‌نتۆنيۆ گۆتيريش ئه‌ميندار گشتى نه‌ته‌وه‌يل يه‌كگرتگ، وشدارى دا له‌باره‌ى ده‌رئه‌نجامه‌يل ڤايرۆس كۆرۆناى تازه‌ له‌بان ئاينده‌ى كۆمه‌ڵگايه‌يل و ده‌وڵه‌ته‌يل له‌ساى نه‌وين ئاست ته‌واويگ له‌ هاوكارى خواست جه‌هانى ئه‌را روێ وه‌ڕوێ بوينه‌وه‌ى.
گۆتيريش له‌ ديداريگ وه‌ل شماره‌يگ له‌ هووكاره‌يل ره‌سانن وت: ڤايرۆس كۆرۆناى تازه‌ ك له‌ كووتايى ساڵ گوزه‌يشت له‌ چين ده‌ركه‌فت و بويه‌ په‌تايگ جه‌هانى خراوترين قه‌يرانيگ جه‌هانيه‌ له‌وه‌ختيگه‌و نه‌ته‌وه‌يل يه‌كگرتگ دامه‌زرياگه‌ له‌ساڵ 1945 تائيسه‌.
باس له‌وه‌يش كرد هووكار له‌وه‌يش ئه‌وه‌سه‌ ك ئى په‌تا دو چشت له‌تى يه‌كه‌وگرتگه‌، يه‌كه‌ميان ئه‌وه‌سه‌ نه‌خوه‌شييگه‌ ك هه‌ڕه‌شه‌ له‌گشت كه‌سيگ له‌ جه‌هان ئه‌كا و دويه‌ميش ئه‌وه‌سه‌ ك كاريگه‌ريه‌ ئابووريه‌گه‌ى خراوه‌و دوير نيه‌ له‌ ئاينده‌ى نزيكيگ هاوشيوه‌يگ له‌لى وه‌رچه‌ومان نه‌كه‌فتوێد.
